โกลเด้นสตาร์

*Goldenstar Empire*
*Kaisereich Goldenerstern*

ธงชาติ (ซ้าย) และตราแผ่นดิน (ขวา)

**ข้าคือวิลเฮ็ล์มแห่งนที**

แสดงที่ตั้งของโกลเด้นสตาร์บนแผนที่โลก

สมเด็จพระจักรพรรดินีนาถพัฐสุดา วรลักษณ์พรรณนาที่ 2

* **นายกรัฐมนตรี**

พัชราภรณ์ เนาวรัตน์

410 ปี ก่อนพ.ศ.

* **จักรวรรดิวิลเลเทียที่ 1**

พ.ศ. 437

* **อาณาจักรเพเทรีย**

พ.ศ. 1315

* **ราชอาณาจักรโกลเด้นสตาร์**

20 พฤษภาคม พ.ศ. 2236

* **จักรวรรดิโกลเด้นสตาร์ที่ 1**

16 กรกฎาคม พ.ศ 2246

* **รัฐเผด็จการ**

18 สิงหาคม พ.ศ. 2382

* **จักรวรรดิโกลเด้นสตาร์ที่ 2**

25 ตุลาคม พ.ศ. 2385

* **ประชาธิปไตยอันมีพระจักรพรรดิทรงเป็นประมุข**

16 กรกฎาคม พ.ศ. 2439

* **สาธารณรัฐโกลเด้นสตาร์**

8 พฤษภาคม พ.ศ 2487

* **จักรวรรดิวิลเลเทียที่ 2**

12 กันยายน พ.ศ 2491

* **ภายใต้การปกครองของคณะควบคุมพระจักรวรรดิ**

13 กันยายน พ.ศ 2509

* **จักรวรรดิโกลเด้นสตาร์ที่ 3**

28 กันยายน พ.ศ 2509

**ทั้งหมด** - *18.958 ล้านล้านโรลเกน*
**ต่อหัว** - *3.6 แสนโรลเกน*

**โกลเด้นสตาร์** (อังกฤษ: Goldenstar; เยอรมัน: *Goldenerstern*) หรือชื่ออย่างเป็นทางการคือ **จักรวรรดิโกลเด้นสตาร์** หรือ **จักรวรรดิโกลเด้นสตาร์ที่ 3** เป็นจักรวรรดิแบบสหพันธ์ในภูมิภาคเอเชียตะวันออกเฉียงใต้ มีรัฐองค์ประกอบ 21 รัฐ และ 1 รัฐปกครองร่วมกะเหรี่ยง มีพื้นที่ 322,703.178 ตารางกิโลเมตร และมีประชากรประมาณ 112 ล้านคน มีเมืองหลวงและมหานครที่ใหญ่ที่สุดคือกรุงทักษิณ มีศูนย์กลางทางเศรษฐกิจอยู่ที่เมืองภูกิต รัฐเพอร์เกน โกลเด้นสตาร์มีระบอบการปกครองแบบประชาธิปไตยอันมีพระจักรพรรดิหรือพระจักรพรรดินีทรงเป็นประมุขเชิงเสรีภาพและรัฐสวัสดิการ มีพรมแดนทางทิศเหนือติดกับประเทศพูเดีย เฮอร์วิส และอ่าวเมาะตะมะ ทิศตะวันออกติดอ่าวสวรรคา ทิศใต้ติดช่องแคบมะละกา ทิศตะวันตกติดทะเลมอญ

ชนเผ่าดั้งเดิมหลายเผ่ารวมถึงกลุ่มชนวิลลิก เข้ามาตั้งรกรากทางตอนเหนือของโกลเด้นสตาร์ตั้งแต่สมัยก่อนประวัติศาสตร์ ภูมิภาคที่ชื่อวิลเลียได้รับการค้นพบก่อน พ.ศ 670 และดินแดนของโกลเด้นสตาร์กลายเป็นศูนย์กลางของจักรวรรดิวิลเลเทียที่ 1 โดยภายหลังจากสงครามกลางเมือง ทำให้จักรวรรดิวิลเลเทียล่มสลายลงในปี พ.ศ 1312 ทำให้จักรวรรดิวิลเลเทียถูกแบ่งออกเป็นสามอาณาจักร จนกระทั่งใน พ.ศ 1315 เกิดการรวมชาติก่อให้เกิดราชอาณาจักรเพเทรีย และภายหลังความวุ่นวายภายในเมืองหลวงและสงครามสามทัพในปี พ.ศ 2236 - 2246 จักรวรรดิโกลเด้นสตาร์ที่ 1 ได้ถูกสถาปนาขึ้นในที่สุด

การเถลิงถวัลยราชสมบัติของสมเด็จพระจักรพรรดิชลันธราชในพ.ศ 2349 นำไปสู่การก่อตั้งกองกำลังปราบปรามกบฎซึ่งเป็นชนวนนำไปสู่ชนวนสงครามทักษิณครั้งที่ 1 และการล่มสลายของจักรวรรดิโกลเด้นสตาร์ที่ 1 ในปีพ.ศ 2383 หลังสงครามสิ้นสุด โกลเด้นสตาร์ตกอยู่ภายใต้การยึดครองของเผด็จการ หลังจากการลอบสังหารผู้นำเผด็จการในปี พ.ศ 2385 เกิดการลุกฮือของมวลชนทั่วทั้งประเทศเพื่อฟื้นฟูระบอบจักรพรรดิและการบุกเข้ายึดกรุงทักษิณโดยกองทัพแห่งจักรวรรดิ ระบอบจักรพรรดิของโกลเด้นสตาร์จึงได้ถูกฟื้นฟูขึ้นอีกครั้ง หลังจากนั้นในพ.ศ 2439 โกลเด้นสตาร์ได้มีการเปลี่ยนแปลงระบอบการปกครองจากสมบูรณาญาสิทธิราชย์ ไปเป็นระบอบประชาธิปไตยอันมีพระจักรพรรดิทรงเป็นประมุข

ภายหลังกระแสโลกาภิวัฒน์ในขณะนั้น ทำให้ระบอบจักรพรรดิของโกลเด้นสตาร์เริ่มเสื่อมถอยลง จนในที่สุดเมื่อสมเด็จพระจักรพรรดิภัทราธิราชได้ทรงสละราชสมบัติในปีพ.ศ 2487 และเหตุการณ์ปฏิวัติดาวทอง ทำให้จักรวรรดิโกลเด้นสตาร์ที่ 2 ล่มสลายลง และได้มีการก่อตั้งสาธารณรัฐโกลเด้นสตาร์ขึ้น ทำให้นำมาซึ่งโศกนาฎกรรมที่โหดร้ายที่สุดในประวัติศาสตร์ของประเทศคือการปราบปรามผู้เห็นต่างทั่วประเทศในระหว่างปีพ.ศ 2487 - 2491 ได้เกิดกระแสนิยมระบอบเดิม ทำให้เกิดสงครามทักษิณครั้งที่ 2 ขึ้น หลังสิ้นสุดสงคราม ประเทศก็ถูกปกครองโดยสมเด็จพระจักรพรรดิวิลเลเทียที่ 17 และก้อตั้งจักรวรรดิวิลเลเทียที่ 2 ขึ้น จนกระทั่งการสวรรคตของสมเด็จพระจักรพรรดิ ไม่มีรัชทายาทสืบต่อราชบัลลังก์ จอมพลวัชร สินจันทร์ ก็ได้ขึ้นสู่อำนาจแค่เพียง 15 วัน ก็ประสบอุบัติเหตุจนเสียชีวิต ทำให้เจ้าฟ้าพงษ์ศักดิราช ผู้อ้างสิทธิ์ในราชบัลลังก์โกลเด้นสตาร์ ขึ้นครองราชย์และสถาปนาจักรวรรดิโกลเด้นสตาร์ที่ 3 ขึ้นในพ.ศ 2509

โกลเด้นสตาร์ถือเป็นประเทศพัฒนาแล้วและถือเป็นมหาอำนาจ และเป็นสมาชิกขององค์การสนธิสัญญาเอเชียอาคเนย์, กลุ่ม 7, สันนิบาตชาติ, องค์การเพื่อความร่วมมือและการพัฒนาทางเศรษฐกิจและอื่นๆ โกลเด้นสตาร์มีความสามารถในการแข่งขันระดับโลก เป็นหนึ่งในผู้นำทางวิทยาศาสตร์และเทคโนโลยีและนวัตกรรม และมีความมั่นคงทางเศรษฐกิจสูง โดยหากวัดจากผลิตภัณฑ์มวลรวมภายในประเทศ โกลเด้นสตาร์มีขนาดเศรษฐกิจที่มีขนาดใหญ่และใหญ่เป็นอันดับต้นๆของโลก และเป็นประเทศที่มีการนำเข้าและส่งออกมากที่สุดเป็นอันดับต้นๆของโลก รวมทั้งมีดัชนีการพัฒนามนุษย์ในระดับสูง และยังมีแหล่งมรดกโลกเยอะเป็นอับดับต้นๆ รวมทั้งมีสวัสดิการสังคมที่มีคุณภาพ ระบบสาธารณสุขที่ครบวงจร กฎหมายสิ่งแวดล้อมที่เข้มงวด และระบบการศึกษาโดยไม่เสียค่าเล่าเรียน

## นิรุกติศาสตร์

พระราชพงศาวดารในรัชสมัยของสมเด็จพระจักรพรรดิศรีรกุลที่ 1 ได้มีหลักฐานที่กล่าวถึงชื่อของประเทศ "โกลเด้นสตาร์" ว่ามาจากการทับศัพท์คำว่าดาวสีทอง ซึ่งมีที่มาจากตำนานการสร้างประเทศที่มีดาวสีทองสามดวงที่ปรากฎขึ้นบนท้องฟ้าเหนือเทือกเขาไตรมาศ ได้ความว่า "Goldenstar" ในภาษาอังกฤษ

## ประวัติศาสตร์

การค้นพบโครงกระดูกฟันกรามเมารา (Maura 1) ได้ชี้ให้เห็นว่า มนุษย์มีการตั้งรกรากในบริเวณที่เป็นประเทศโกลเด้นสตาร์ในปัจจุบันมาตั้งแต่ 600,000 ปีที่แล้ว เครื่องไม้เครื่องมือในการล่าสัตว์ที่เก่าแก่ที่สุดในโลกถูกค้นพบในเหมืองถ่านหินบริเวณเมืองปราจันตนธานี ซึ่งได้ค้นพบทวนไม้โบราณสามเล่มที่ฝังอยู่ใต้ผืนดินมาเป็นเวลากว่า 380,000 ปี นอกจากนี้ยังมีการค้นพบหลักฐานของมนุษย์ที่มีชีวิตอยู่ในช่วงเวลาไล่เลี่ยกันในถ้ำของเทือกเขาตะนาวศรีใกล้กับเมืองชุมพลธานี และยังมีการค้นพบเครื่องเป่าที่ทำจากงาช้างและกระดูกของนกอายุกว่า 42,000 ปี ถือเป็นเครื่องดนตรีที่เก่าแก่ที่สุดที่มีการค้นพบ

### **กลุ่มชนวิลลิกและอาณาจักรราชูนา (ยุคหินใหม่ – พ.ศ 437 )**

คาดการณ์ว่ากลุ่มชนวิลลิกตั้งแต่ยุคหินใหม่ไปจนถึงยุคเหล็กก่อนการก่อตั้งพระนครคิรานั้น เดิมอยู่อาศัยบริเวณลุ่มน้ำกลอเรียไปจนถึงตอนเหนือของโกลเด้นสตาร์ พวกเขาขยายอาณาเขตไปทางใต้ ตะวันตกและตะวันออก จนได้รู้จักและติดต่อกับชนเผ่าต่างๆในดินแดนสุวรรณภูมิ รวมไปถึงกลุ่มชนสิคา, ชาวอันดูฟ, ชาวงาคา ซึ่งอาศัยอยู่ทางใต้บริเวณช่องแคบมลายูและลุ่มน้ำตาปี ต่อมา กลุ่มชนต่างๆ ได้ก่อตั้งหัวเมืองขึ้นภายในดินแดนลุ่มแม่น้ำตาปี ในช่วงก่อน 156 ปีก่อน พ.ศ ถึง พ.ศ 335 หัวเมืองต่างๆได้กระจัดกระจายอยู่ทั่วบริเวณ โดยถือเป็นยุคแห่งอาณาจักรรวม หรือ ยุค 22 รัฐ ในขณะนั้นกลุ่มชนที่ปกครองเมืองคิราในปัจจุบัน คือ กลุ่มโชยา ถือเป็นกลุ่มชนที่มีอิทธิพลที่สุดในขณะนั้น ได้เข้ารุกรานหัวเมืองต่างๆ ทำให้เกิดสงครามตาปีขึ้น ที่หัวเมืองหลายหัวเมืองต่างพยายามรวมกันเพื่อปกป้องอาณาเขตของตนเอง จนกระทั่งการขึ้นสู่อำนาจของพระเจ้าจุงฟามหาราชแห่งอาณาจักรราชูนาของกลุ่มชนวิลลิก ได้พยายามรวบรวมหัวเมืองทางตอนเหนือ จนกระทั่งตอนนั้นมีอาณาจักรที่มีอิทธิพลอยู่สองอาณาจักร คือ อาณาจักรโชยาทางตอนใต้ และอาณาจักรราชูนาทางตอนเหนือ จนในที่สุดพระเจ้าจุงฟามหาราช ได้นำกองกำลังสามกองได้รับชัยชนะในสงครามคุริน ทำให้เมืองคิราถูกอาณาจักรราชูนาเข้าครองในที่สุด เป็นอันให้อาณาจักรโชยาล่มสลายลงในที่สุด

### **จักรวรรดิวิลเลเทียที่ 1 และสงครามมะละกา (พ.ศ 437 – 1480)**

ใน พ.ศ 437 ตรีรมาน กษัตริย์แห่งอาณาจักรราชูนา ได้ปราบดาภิเษกตนเองขึ้นเป็นจักรพรรดิแห่งวิลเลเทีย และสถาปนาจักรวรรดิวิลเลเทียที่ 1 ซึ่งจักรพรรดิตรีรมาน ได้วางรากฐานการปกครองแบบสัตตขุน หรือ การปกครองแบบขุนทั้ง 7 ซึ่งเป็นรากฐานการปกครองของหลายๆ อาณาจักรในแถบนี้ในเวลาต่อมา จนใน พ.ศ 1312 ได้เกิดสงครามกลางเมืองขึ้นจากการแย่งชิงบัลลังก์ในหมู่พระโอรสของจักรพรรดิพณาสรรค์ที่ 4 สงครามกลางเมืองครั้งนี้จบลงในปี 1313 โดยการแบ่งจักรวรรดิวิลเลเทียออกเป็นสามอาณาจักรอันได้แก่:

* อาณาจักรเพเทรีย – พระโอรสองค์โต ปราบดาภิเษกเป็นพระเจ้าศรีโศกราช
* อาณาจักรสิงคปุระ – พระโอรสองค์กลาง ปราบดาภิเษกเป็นพระเจ้าวรรณกรรณ์
* อาณาจักรภูกิต – พระโอรสองค์เล็ก ปราบดาภิเษกเป็นพระเจ้าพงษาสุระ

อาณาจักรเพเทรียแผ่ขยายดินแดนอย่างมากมายและในที่สุดในปี พ.ศ 1315 พระองค์ก็สามารถผนวกดินแดนของพระอนุชาทั้งสอง ถือเป็นจุดเริ่มต้นอย่างเป็นทางการของอาณาจักรเพเทรีย

### **การผงาดของเพเทรีย**

อาณาจักรเพเทรียภายใต้การนำของราชวงศ์ไตรราช ได้นำพาความยิ่งใหญ่และความเจริญรุ่งเรืองเข้าสู่ดินแดนนี้อย่างมหาศาล โดยเฉพาะในรัชสมัยของสมเด็จพระราชินีนาถวรรณนาถ ได้ติดต่อค้าขายกับนานาชาติทำให้มีเงินเข้าสู่ท้องพระคลังของราชสำนักอย่างมากมาย และรวมไปถึงการออกล่าดินแดนในแถบเอเชีย อาทิเช่นเกาะสุมาตรา ที่ในพงศาวดารได้บันทึกถึงการเข้ายึดเกาะสุมาตราเป็นอาณัติของอาณาจักรเพเทรีย ซึ่งได้มีการค้นพบแร่ธาตุและความอุดมสมบูรณ์มากมายภายในเกาะ ทำให้เศรษฐกิจของอาณาจักรถึงจุดสูงสุดในยุคนั้น

### **สงครามสามทัพและการสถาปนาจักรวรรดิที่ 1**

เมื่อสมเด็จพระเจ้าชัยวงศ์วรราชแห่งอาณาจักรเพเทรียเสด็จสวรรคตเมื่อปี พ.ศ 2232 ทำให้พระโอรสองค์โตพระนาม "ชัยณรงค์" ขึ้นครองราชย์ตามพระราชประเพณี แต่พระอนุชาพระนาม "พงษ์รชาติ" ไม่พอใจที่พระองค์ไม่ได้ขึ้นเป็นกษัตริย์ ทำให้ในปี พ.ศ 2234 เจ้าฟ้าพงษ์รชาติได้ทำการลอบปลงพระชนม์สมเด็จพระเจ้าชัยณรงค์จนสวรรคต ณ พระราชวังหลวง ท้ายที่สุดจึงได้ขึ้นเถลิงถวัลยราชสมบัติเป็นพระมหากษัตริย์แห่งเพเทรียดังที่ประสงค์

โดยหลังจากการขึ้นครองราชย์ของสมเด็จพระเจ้าพงษ์รชาติ พระองค์ได้ทรงปกครองประชาชนอย่างโหดร้ายเข้มงวดและไม่บริหารราชกิจ ประกอบกับการเกิดโรคอหิวาระบาดทั่วอาณาจักรทำให้ประชาชนได้รับความเดือดร้อนไปทั่ว ส่งผลให้พระโอรสของพระเจ้าพงษ์รชาตินาม "เจ้าฟ้าศรีรัชกุล" ได้ทรงทะเลาะกับพระราชบิดาในเรื่องการบริหารราชกิจจนพระองค์ถูกขับไล่ออกจากพระราชวังและตัดขาดพ่อลูก เจ้าฟ้าศรีรัชกุลได้ลี้ราชภัยลงไปยังเมืองไทรบุรีและได้ทำการรวบรวมผู้ที่ต่อต้านพระเจ้าพงษ์รชาติกระทำการก่อกบฎจับกุมเจ้าเมืองไทรบุรีและทรงประกาศเอกราช สถาปนาราชอาณาจักรโกลเด้นสตาร์และสถาปนาราชวงศ์สินทรขึ้นในปี พ.ศ 2236

รวมไปถึงฝั่งใต้ของอาณาจักรบริเวณเมืองสิงคปุระ ที่ซึ่งทายาทผู้สืบเชื้อสายพระเจ้าวรรณกรรณ์ พระโอรสองค์กลางในสมเด็จพระจักรพรรดิพณาสรรค์ที่ 4 ได้ประกาศเอกราชและก่อตั้งราชอาณาจักรวิลเลเทีย - มลายูเช่นกัน ส่งผลให้แผ่นดินเข้าสู่สงครามสามทัพครั้งที่ 2 โดยสามอาณาจักรอันได้แก่

* ราชอาณาจักรเพเทรีย ปกครองโดยสมเด็จพระเจ้าพงษ์รชาติ
* ราชอาณาจักรโกลเด้นสตาร์ ปกครองโดยสมเด็จพระเจ้าศรีรัชกุล
* ราชอาณาจักรวิลเลเทีย - มลายู ปกครองโดยสมเด็จพระเจ้าจันทรวงศ์

ทั้งสามอาณาจักรได้ต่อสู้กันกินเวลานับทศวรรษจนเกิดความเดือดร้อนไปทั่วประเทศเป็นเวลายาวนาน จนกระทั่งโกลเด้นสตาร์สามารถบุกยึดราชอาณาจักรวิลเลเทีย - สิงคปุระเข้าผนวกเป็นส่วนนึงของประเทศ จากนั้นกองทัพของโกลเด้นสตาร์ได้ไล่ยึดเมืองของอาณาจักรเพเทรียจนท้ายที่สุดกองทัพของสมเด็จพระเจ้าศรีรัชกุลเข้าประชิดกำแพงเมืองหลวงของอาณาจักรเพเทรียในปี 2245 สมเด็จพระเจ้าพงษ์รชาติแห่งเพเทรียได้ประกาศยอมจำนนแก่สมเด็จพระเจ้าศรีรัชกุลในที่สุด ทำให้ราชอาณาจักรโกลเด้นสตาร์สามารถครอบครองแผ่นดินไว้ได้ทั้งหมด พร้อมทั้งได้ทรงประหารชีวิตพระเจ้าพงษ์รชาติด้วยพระองค์เองต่อหน้าสาธารณชน และได้ทรงประกาศต่อหน้าประชาชนบนลานประหาร สถาปนาจักรวรรดิโกลเด้นสตาร์และสถาปนาพระองค์เองขึ้นเป็น สมเด็จพระจักรพรรดิศรีรกุลที่ 1 ศรีรัชกุล ในปี 2246 เป็นอันสิ้นสุดสงครามสามทัพครั้งที่ 2 ลง

### **ดาราผงาด การก่อตั้งกองกำลังปราบปรามผู้ก่อการและการขึ้นสู่อำนาจของเผด็จการ**

หลังจากการประกาศสถาปนาจักรวรรดิโกลเด้นสตาร์ ภายใต้ราชวงศ์สินทรได้นำพาความเจริญรุ่งเรืองเข้ามาสู๋ประเทศอย่างล้นเหลือ โดยรุ่งเรืองถึงขีดสุดในรัชสมัยของสมเด็จพระจักรพรรดิศรีรกุลที่ 2 บดินทรา พระโอรสในสมเด็จพระจักรพรรดิศรีรัชกุลมหาราช โดยในยุคนี้นักประวัติศาสตร์ได้เรียกยุคนี้ว่า ยุคบดินทรา โกลเด้นสตาร์ได้มีดินแดนอาณานิคมอยู่ในทั่วทุกมุมโลกทำให้เศรษฐกิจโลกในขณะนั้นถูกอิทธิพลการค้าของโกลเด้นสตาร์ควบคุมเกือบครึ่งนึงของโลก

จนถึงรัชสมัยของสมเด็จพระจักรพรรดิชลันธิราช รัชกาลที่ 4 พระองค์ได้ทรงตั้งกองกำลังปราบปรามผู้ก่อการหรือกองกำลังปราบปรามการก่อกบฎขึ้นในปี 2361 ทำให้เกิดความไม่พอใจในกลุ่มประชาชนส่วนนึงที่ต้องการเรียกร้องให้มีการยกเลิกกองกำลังนี้ลง จนกระทั่งในปี 2383 เกิดการประท้วงครั้งใหญ่ของกลุ่มมวลชนที่เรียกตัวเองว่า กลุ่มเพื่อราษฎร์ โดยมีแกนนำเป็นทหารยศร้อยโทนาม จักรพงษ์ เพ็ญรราช จนท้ายที่สุดได้เกิดการปฏิวัติล้มล้างราชวงศ์ขึ้น กลุ่มเพื่อราษฎร์ได้บุกเข้าไปยังพระราชวังปทุมราชและจับตัวสมเด็จพระจักรพรรดิพร้อมพระบรมวงศานุวงศ์และได้ทำการลอบปลงพระชนม์อย่างโหดร้ายภายในท้องพระโรงนั้นเอง โดยหากแต่ก่อนหน้าที่จะเกิดการปฏิวัติ สมเด็จพระจักรพรรดิได้มีรับสั่งให้เจ้าฟ้าหญิงวรลักษณ์ พระราชธิดาพระองค์กลางในวัยพระชนม์มายุเพียง 19 พรรษาได้เสด็จลี้ราชภัยยังจักรวรรดิบาร้องไปก่อนหน้านี้แล้วจึงรอดพ้นจากการลอบปลงพระชนม์ไปได้

### **สงครามกลางเมืองและจักรวรรดิที่ 2**

หลังการขึ้นสู่อำนาจของร้อยโทจักรพงษ์ ได้มีการใช้กฎหมายปราบปรามผู้เห็นต่างต่อการขึ้นสู่อำนาจของผู้นำอย่างรุนแรงทั่วประเทศ โดยนักวิชาการได้ให้คำนิยามในยุคนี้ว่า "ยุคดาราคล้อย" โดยจากการปราบปรามกลุ่มผู้ประท้วงเฉลี่ยต่อเดือนมีผู้เสียชีวิตประมาณ 100 - 200 คน และผู้บาดเจ็บอีกจำนวนมาก รวมไปถึงการประกาศปิดประเทศซึ่งส่งผลให้เศรษฐกิจของโกลเด้นสตาร์ถึงจุดล้มละลายอย่างสาหัส ทำให้ประชาชนทั่วประเทศเดือดร้อนไปทั่วทุกครัวเรือน เนื่องจากประชาชนไม่สามารถต่อต้านกับจักรพงษ์ได้ ประชาชนบางส่วนจึงได้ลักลอบเดินทางไปยังจักรวรรดิบาร้องเพื่อเข้าเฝ้าเจ้าฟ้าหญิงที่ประทับอยู่ในบาร้อง เพื่อทูลเชิญให้พระองค์ทรงรวบรวมประชาชนโกลเด้นสตาร์นอกประเทศมาร่วมต่อต้านรัฐบาลของร้อยโทจักรพงษ์

จนกระทั่งปลายปี พ.ศ. 2384 เจ้าฟ้าหญิงได้ทรงบัญชาการรบด้วยพระองค์เองแล้วบุกตีกองทัพของฝ่ายรัฐบาล โดยได้ยึดเมืองสิงคปุระไว้เป็นฐานที่มั่นของกองกำลังได้ในช่วงต้นปี พ.ศ. 2385 จากนั้นจึงได้ไล่ยึดเมืองของฝ่ายรัฐบาลจนประชิดชายแดนกรุงทักษิณ และยังได้ทรงให้กองทัพไล่ยึดมาจากทางตอนเหนือไล่มาตั้งแต่รัฐกะเหรี่ยงจนประชิดรัฐปราจันตนธานี จนท้ายที่สุดกลางปี พ.ศ. 2385 ร้อยโทจักรพงษ์ พร้อมคณะได้ประกาศยอมจำนนและถูกประหารชีวิตทั้งหมดในที่สุด ทำให้ประชาชนได้ทูลเชิญเจ้าฟ้าหญิงวรลักษณ์ เถลิงราชสมบัติเป็นสมเด็จพระจักรพรรดินีนาถวรลักษณ์พรรณนาที่ 1 ในปี พ.ศ 2385 ซึ่งนับเป็นประมุขหญิงพระองค์แรกของราชวงศ์สินทร พร้อมทั้งได้ทรงประกาศสถาปนาจักรวรรดิโกลเด้นสตาร์ที่ 2 ขึ้นในท้ายที่สุด

ภายใต้การนำของสมเด็จพระจักรพรรดินีนาถ ได้นำพาความเจริญรุ่งเรืองมาสู่โกลเด้นสตาร์อย่างมหาศาล พร้อมทั้งการที่พระองค์ได้ส่งเสริมด้านการศึกษา ศิลปวัฒนธรรม การทหาร รวมไปถึงด้านการเมืองการปกครอง ที่พระองค์ได้ทรงวากรากฐานต่างๆ ในด้านประชาธิปไตยไว้เพื่อในภายภาคหน้าประเทศสามารถเข้าสู่การเปลี่ยนแปลงการปกครองได้โดยไร้ปัญหา อาทิ การที่มีรับสั่งให้สร้างโรงเรียนประชาธิปไตยแห่งแรกขึ้นในประเทศ ที่สอนเกี่ยวกับหลักการทางประชาธิปไตย ซึ่งต่อมาคือ มหาวิทยาลัยการเมืองวรลักษณ์, การให้ประชาชนได้มีสิทธิ์แสดงความคิดเห็นรัฐบาลของพระองค์และให้ประชาชนสามารถเลือกตั้งเจ้าเมืองของตนได้ จนนับได้ว่ายุคนี้ถือเป็น ยุคทองครั้งที่ 2 ของโกลเด้นสตาร์

### **เถลิงประชาธิปไตย**

หลังจากการเสด็จสวรรคตของสมเด็จพระจักรพรรรดินีนาถวรลักษณ์พรรณนาที่ 1 ในปี พ.ศ. 2435 เจ้าฟ้าชายวิเชทิรา พระราชโอรสองค์โตได้ขึ้นเถลิงถวัลยราชสมบัติเป็นสมเด็จพระจักรพรรดิวิเชทิราธิราช พระองค์ได้ทรงสืบสานพระราชปณิธานของพระบรมราชชนนีที่ทรงส่งเสริมระบอบประชาธิปไตยในประเทศ จนกระทั่งในปี พ.ศ. 2439 หลังจากครองราชย์ได้ 4 ปีเศษ สมเด็จพระจักรพรรดิวิเชทิราได้มีพระราชดำรัสผ่านสถานีวิทยุของรัฐบาล ให้ประกาศเป็นพระบรมราชโองการโปรดเกล้าฯ เปลี่ยนแปลงการปกครองจากระบอบสมบูรณาญาสิทธิราชย์เป็นระบอบราชาธิปไตยภายใต้รัฐธรรมนูญ หรือ ระบอบประชาธิปไตยอันมีพระจักรพรรดิทรงเป็นพระประมุข ในเวลาเที่ยงวันของวันที่ 16 กรกฎาคม พ.ศ. 2439 ปีที่ 4 ในรัชกาลปัจจุบัน พร้อมทั้งได้เสด็จพระราชดำเนินไปยังพระที่นั่งรัชนาถภูวดล (ซึ่งในต่อมาคืออาคารรัฐสภา) และตรัสคำสาบานต่อหน้าประชาชนที่อยู่บริเวณหน้าพระที่นั่งว่า "ข้าพเจ้า..(พระนาม)..สมเด็จพระจักรพรรดิ/สมเด็จพระจักรพรรดินีนาถแห่งพระราชจักรวรรดิโกลเด้นสตาร์และประมุขแห่งชาวดาราทั้งปวง จะมั่นค้ำชูรัฐธรรมนูญอันบังเกิดมาซึ่งประชาชนของข้าพเจ้า จะปกป้องประชาชนของข้าพเจ้ายิ่งกว่าสิ่งใดในสากลและขอพระเจ้าจงพิทักษ์อธิปไตยแห่งโกลเด้นสตาร์ชั่วนิจนิรันดร" (ในต่อมาคำตรัสนี้ ในพระราชพิธีบรมราชาภิเษก พระประมุขทุกพระองค์จะต้องตรัสคำสาบานนี้จะถือว่าเป็นอันสมบูรณ์) จากนั้นจึงได้มีการประกาศให้มีการจัดการเลือกตั้งนายกรัฐมนตรี สภาผู้แทนราษฎรและวุฒิสภาในเวลาต่อมา

### **ความเสื่อมถอยของอำนาจสู่การสถาปนารัฐเผด็จการภายใต้หน้ากากรัฐเสรี**

ในปี พ.ศ. 2486 หลังจากการเสด็จสวรรคตของสมเด็จพระจักรพรรดิจันทรภาณุกาธิราช พระราชโอรสได้ขึ้นครองราชย์เป็น สมเด็จพระจักรพรรดิศรีรกุลที่ 5 ซึ่งในขณะนั้นก็กำลังเกิดความนิยมในการเปลี่ยนแปลงเป็นสาธารณรัฐ รวมไปถึงการที่เศรษฐกิจของประเทศเริ่มถดถอย ทำให้มีประชาชนหลายคนออกมาประท้วงให้ยกเลิกระบอบจักรพรรดิลงแล้วสถาปนาสาธารณรัฐขึ้น จากนั้นการประท้วงก็เริ่มรุนแรงขึ้นเรื่อยๆ มีการประท้วงเกิดขึ้นทั่วประเทศ จนท้ายที่สุดในปี พ.ศ. 2487 สมเด็จพระจักรพรรดิศรีรกุลที่ 5 ได้ประกาศสละราชสมบัติ ทำให้รัฐสภาซึ่งมีอำนาจเด็ดขาดได้ให้ประชาชนลงมติ โดยผลคะแนนคือ 87% ให้ยกเลิกระบอบจักรพรรดิและอีก 13% ให้คงเดิม ทำให้ระบอบการปกครองแบบจักรพรรดิล่มสลายไปพร้อมกับจักรวรรดิโกลเด้นสตาร์ที่ 2 ไปในที่สุด และได้มีการสถาปนาสาธารณรัฐโกลเด้นสตาร์ขึ้นในปี พ.ศ. 2477 โดยมีนายวัฒนาวรณ์ วชิรารัตน์ เป็นประธานาธิบดีคนแรกของสาธารณรัฐโกลเด้นสตาร์ที่ 1 ซึ่งมีแนวคิดฝ่ายซ้ายสังคมนิยมมากกว่าฝ่ายขวาเสรีนิยม

ภายหลังนายวัฒนาวรณ์ ได้นำประเทศเข้าสู่การปกครองแบบสังคมนิยมแบบปิดบัง คือ เบื้องหน้าเป็นรัฐระบอบฝ่ายขวาเสรีนิยมแต่ภายในกลับเป็นแบบสังคมนิยม ซึ่งขัดต่อเจตนารมณ์ของประชาชนที่จะเสริมสร้างให้เป็นรัฐเสรีนิยม จนท้ายที่สุดก็เกิดการนองเลือดขึ้นในประเทศ จนนักวิชาการได้ให้คำนิยามว่าเป็นยุคแห่ง ดาวดับ อันเนื่องมาจากการต่อสู้ระหว่างฝ่ายรัฐบาลกับฝ่ายประชาชนที่ไม่ลงรอยกันนานติดต่อกว่า 4 ปี ทำให้มีประชาชนนับหลายล้านคนต้องเสียชีวิตทั้งจากการขาดอาหารและสงคราม จนท้ายที่สุดในปี พ.ศ. 2491 ประชาชนได้บุกเข้าไปในทำเนียบประธานาธิบดีและจับตัวประธานาธิบดีและครอบครัวมาประหารต่อหน้าสาธารณชนอย่างเหี้ยมโหด เป็นอันสิ้นสุดระบอบประธานาธิบดีของโกลเด้นสตาร์

### **การเถลิงราชย์ของอดีตอำนาจแห่งด้ามขวานทอง**

หลังจากการล่มสลายของระบอบสาธารณรัฐ ไม่นานหลังจากนั้นก็เกิดการยึดอำนาจโดย นายวัชรกรณ์ ณ คิรา ผู้อ้างสิทธิในราชบัลลังก์แห่งจักรวรรดิวิลเลเทียสายพระเจ้าวรรณกรณ์ ได้ส่งทหารเข้ายึดอำนาจไว้แล้วประกาศสถาปนาจักรวรรดิวิลเลเทียที่ 2 และได้ขึ้นครองราชย์เป็นสมเด็จพระจักรพรรดิวิลเลเทียที่ 17 แห่งราชวงศ์สุเชนทร์ในปี พ.ศ. 2491

โดยการพัฒนาที่สำคัญในยุคภายใต้การปกครองของจักรวรรดิวิลเลเทีย ได้มีการปฏิรูปด้านการเกษตร ปศุสัตว์และด้านการขนส่งทางอากาศที่เริ่มมีการพัฒนาอย่างแข็งขันในช่วงนั้นให้มีความเจริญรุ่งเรืองมากขึ้น โดยสมเด็จพระจักรพรรดิวิลเลเทียที่ 17 ทรงครองราชสมบัติได้ 18 ปี ก็เสด็จสวรรคต ซึ่งพระองค์ไม่มีรัชทายาททำให้จักรวรรดิวิลเลเทียที่ 2 ล่มสลายลงไปในท้ายที่สุดในปี พ.ศ. 2509

### **แสงใหม่แห่งดาราทอกระจ่าง**

เมื่อจักรวรรดิวิลเลเทียที่ 2 ได้ล่มสลายลง จอมพลวัชร สินจันทร์ ผู้บัญชาการทหารสูงสุดของวิลเลเทียได้ขึ้นสู่อำนาจ แต่อยู่ในอำนาจได้เพียง 15 วัน ก็ประสบอุบัติเหตุจนถึงแก่อสัญกรรม ทำให้เจ้าฟ้าชายพงษ์ศักดิ์ พระราชโอรสองค์เล็กในสมเด็จพระจักรพรรดิจันทรภาณุกาธิราช ได้ขึ้นครองราชย์เป็นสมเด็จพระจักรพรรดิศรีรกุลที่ 6 พงษาธิราช แห่งราชวงศ์สินทร และได้ประกาศสถาปนาจักรวรรดิโกลเด้นสตาร์ที่ 3 ขึ้นและได้ดำรงเรื่อยมาจนถึงปัจจุบัน

## การเมืองการปกครอง

โกลเด้นสตาร์มีระบบการปกครองแบบสหพันธรัฐแบบมีรัฐธรรมนูญและประชาธิปไตยแบบมีผู้แทน "ซึ่งการถือเสียงข้างมากเป็นเกณฑ์มากถูกจำกัดโดยสิทธิฝ่ายข้างน้อยที่ได้รับการคุ้มครองตามกฎหมาย" มีการวางระเบียบการปกครองด้วยระบบตรวจสอบและถ่วงดุลที่นิยามตามรัฐธรรมนูญจักรวรรดิ ซึ่งเป็นกฎหมายสูงสุดของประเทศ สำหรับปี 2025 โกลเด้นสตาร์จัดอยู่ในอันดับที่ 2 ตามดัชนีประชาธิปไตย และอันดับที่ 3 ในดัชนีภาพลักษณ์คอร์รัปชัน

ในระบบสหพันธรัฐนิยม ปกติพลเมืองอยู่ใต้บังคับแห่งการปกครองสามระดับ คือ สหพันธรัฐ รัฐและท้องถิ่น หน้าที่รัฐบาลท้องถิ่นปกติแบ่งกันระหว่างรัฐบาลเทศมณฑล (county) และองค์การเทศบาล ในเกือบทุกกรณี ข้าราชการฝ่ายบริหารและนิติบัญญัติมาจากการเลือกตั้งแบบคะแนนเสียงที่เหนือกว่าของพลเมืองแบ่งตามเขต ไม่มีการมีผู้แทนตามสัดส่วนในระดับสหพันธรัฐ และพบน้อยในระดับล่างกว่า

รัฐบาลกลางประกอบด้วยสามอำนาจ ได้แก่

* สภานิติบัญญัติ: รัฐสภาซึ่งใช้ระบบสองสภา ประกอบด้วยวุฒิสภาและสภาผู้แทนราษฎร ทำหน้าที่ออกกฎหมายกลาง ประกาศสงคราม รับรองสนธิสัญญา มีอำนาจผ่านงบประมาณ (power of the purse) และมีอำนาจฟ้องให้ขับออกจากตำแหน่ง ซึ่งสามารถถอดถอนสมาชิกรัฐบาลปัจจุบันได้
* ฝ่ายบริหาร: นายกรัฐมนตรีเป็นผู้บัญชาการทหารสูงสุด สามารถใช้สิทธิยับยั้งร่างกฎหมายก่อนมีผลใช้บังคับ (แต่สามารถถูกรัฐสภาแย้งได้) และแต่งตั้งสมาชิกคณะรัฐมนตรี (โดยการอนุมัติของวุฒิสภา) และข้าราชการอื่น ซึ่งปกครองและใช้บังคับกฎหมายและนโยบายกลาง
* ฝ่ายตุลาการ: ศาลสูงสุดและศาลกลางระดับล่างกว่า ซึ่งผู้พิพากษามาจากการแต่งตั้งของนายกรัฐมนตรีด้วยการอนุมัติของวุฒิสภา ตีความกฎหมายและยกเลิกกฎหมายที่วินิจฉัยว่าไม่ชอบด้วยรัฐธรรมนูญ

สภาผู้แทนราษฎรมีสมาชิกออกเสียงลงคะแนน 535 คน แบ่งจากแต่ละรัฐในแผ่นดินหลัก 355 คนและอีก 180 คนมาจากดินแดนอาณานิคม แต่ละคนเป็นผู้แทนของเขตรัฐสภาเป็นสมัยสองปี ที่นั่งของสภาผู้แทนราษฎรมีการจัดสัดส่วนตามรัฐแบ่งตามประชากรทุกสิบปี

วุฒิสภามีสมาชิก 100 คน โดยแต่ละรัฐมีสมาชิกวุฒิสภาสี่คนและดินแดนอาณานิคมแห่งละสามคน ได้รับเลือกตั้งโดยไม่แบ่งเขตมีวาระละ 6 ปี ตำแหน่งวุฒิสภาหนึ่งในสามมีการเลือกตั้งปีเว้นปี นายกรัฐมนตรีดำรงตำแหน่งวาระละ 4 ปี และอาจได้รับเลือกตั้งได้ไม่เกินสองครั้ง ประธานาธิบดีมิได้เลือกตั้งจากคะแนนเสียงโดยตรง แต่มาจากระบบคณะผู้เลือกตั้งทางอ้อมซึ่งกำหนดคะแนนเสียงที่จัดสัดส่วนให้แก่รัฐ ศาลสูงสุด ซึ่งมีประธานศาลสูงสุดแห่งจักรวรรดิเป็นหัวหน้า มีสมาชิกเก้าคน ซึ่งดำรงตำแหน่งตลอดชีพ

รัฐบาลรัฐมีโครงสร้างคล้ายๆ กัน ผู้ว่าการแต่ละรัฐ (หัวหน้าฝ่ายบริหาร) มาจากการเลือกตั้งโดยตรง ผู้พิพากษาและคณะรัฐมนตรีของรัฐมาจากการเลือกตั้งของประชาชน

## ความสัมพันธ์กับต่างประเทศ

โกลเด้นสตาร์มีโครงสร้างความสัมพันธ์ระหว่างประเทศซึ่งได้รับการยอมรับ เป็นสมาชิกถาวรของคณะมนตรีความมั่นคงแห่งสันนิบาตชาติ และกรุงทักษิณเป็นที่ตั้งของสำนักงานใหญ่ของสภาทองคำโลก เป็นสมาชิกจี 7 จี 20 และองค์การเพื่อความร่วมมือทางเศรษฐกิจและการพัฒนา เกือบทุกประเทศมีสถานเอกอัครราชทูตในกรุงทักษิณ และหลายประเทศมีสถานกงสุลทั่วประเทศ ในทำนองเดียวกัน เกือบทุกประเทศมีคณะทูตโกลเด้นสตาร์อยู่ อย่างไรก็ตาม เรเฮเซียใต้และอุทราสถานเหนือ ไม่มีความสัมพันธ์ทางทูตอย่างเป็นทางการกับโกลเด้นสตาร์

โกลเด้นสตาร์มี "ความสัมพันธ์พิเศษ" กับราชสีมา และความสัมพันธ์เหนียวแน่นกับประเทศเฮอร์วิส ลาติแลนด์ บาร้อง อาเคเซีย พูเดีย วินเซอร์ ต่อเรอร์แลนด์ และอีกหลายประเทศองค์การสนธิสัญญาป้องกันภูมิภาคเอเชียตะวันออกเฉียงใต้ รวมถึงประเทศเรเฮเซียเหนือ ปิตาเลีย เยอรมันและลาวะดี โกลเด้นสตาร์ทำงานอย่างใกล้ชิดกับสมาชิกซีโต้ด้วยกันในประเด็นทางทหารและความมั่นคง และกับประเทศเพื่อนบ้านโดยผ่านองค์การ และข้อตกลงการค้าเสรี เช่น ความตกลงการค้าเสรีเอเชียตะวันออกเฉียงใต้

## ภูมิศาสตร์ ภูมิอากาศ และสิ่งแวดล้อม

โกลเด้นสตาร์แผ่นดินใหญ่มีพื้นที่ 322,703.178 ตารางกิโลเมตร อาณานิคมแอฟริกาใต้ มีขนาด 3,864,738 ตารางกิโลเมตร อาณานิคมฮาวายซึ่งเป็นกลุ่มเกาะในมหาสมุทรแปซิฟิกกลาง อยู่ทางทิศตะวันตกเฉียงใต้ของทวีปอเมริกาเหนือ มีพื้นที่ 28,311 ตารางกิโลเมตร อาณานิคมอาระเบียบริเวณตะวันออกกลาง มีพื้นที่ 3,269,735 และอาณานิคมอเมริกาใต้

## กองทัพ

บุนเดิสแวร์ (*Bundeswehr*) คือชื่อเรียกกองทัพปัจจุบันของโกลเด้นสตาร์ แบ่งออกเป็นสามเหล่าคือ กองทัพบก (Heer) กองทัพเรือ (Marine) และกองทัพอากาศ (Luftwaffe) กองทัพโกลเด้นสตาร์มีงบประมาณมากเป็นอันดับเจ็ดของโลก ในปี 2023 งบประมาณทหารของเยอรมนีอยู่ที่ 45.9 พันล้านโรลเกน

ในปี 2023 บุนเดิสแวร์มีกองกำลังทหารถึง 349,989 นายและมีทหารอาสาอีก 15,325 นาย แต่ถ้าหากไม่มีสงครามหรือการก่อการร้าย บุนเดิสแวร์จะได้รับคำสั่งจากรัฐมนตรีว่าการกระทรวงกลาโหมให้ปกป้องนายกรัฐมยตรีหรือบุคคลสำคัญ

บทบาทของบุนเดิสแวร์ได้มีการระบุไว้ในรัฐธรรมนูญโกลเด้นสตาร์ว่ามีเพื่อปกป้องและป้องกันประเทศเท่านั้น อย่างไรก็ตาม ศาลรัฐธรรมนูญสหพันธ์ได้วินิจฉัยบทบัญญัติดังกล่าวไว้ในปี 2015 ว่าการปกป้องในที่นี้ไม่ได้หมายถึงแค่การปกป้องอาณาเขตและดินแดนของประเทศโกลเด้นสตาร์เท่านั้น แต่ยังรวมไปถึงปฏิกิริยาหรือวิกฤติความขัดแย้งจากต่างประเทศหรือที่อื่น ๆ บนโลกที่อาจกว้างขึ้นจนอาจมีผลต่อความมั่นคงของประเทศได้ ในเดือนมกราคมปี 2022 กองทัพโกลเด้นสตาร์มีกองกำลังประจำการอยู่ในต่างประเทศประมาณ 4,370 นาย ซึ่งเป็นส่วนหนึ่งของกองกำลังรักษาความสงบระหว่างประเทศรวมถึงกองกำลังของบุนเดิสแวร์เช่น ในกองทัพซีโต้ที่ปฏิบัติภารกิจในประเทศซูรุนเบกิสถาน, ประเทศทูร์เกียและอาณานิคมอาระเบียจำนวน 2,897 นาย

โดยตามรัฐธรรมนูญฉบับล่าสุด ยังคงบัญญัติตามรัฐธรรมนูยดั้งเดิมตั้งแต่เมื่อปี 1989 ว่าด้วยกรณีการเป็นทหารให้เป็นตามระบบสมัครใจ เว้นแต่กรณีเกิดเหตุสงครามจะมีการเรียกกำลังพลสำรองผ่านการเกณฑ์ทหาร โดยจะต้องมีอายุ 22 ปีขึ้นไปตามรัฐธรรมนูญ

## ดูเพิ่ม

* สงครามมะละกา/สงครามสามทัพครั้งที่
* สงครามสามทัพครั้งที่ 2
* สงครามรวมชาติ
* กรณีพิพาทเอเชียอาคเนย์
* กรณีพิพาทดินแดนกะเหรี่ยง
* กรณีพิพาทดินแดนพัทเชอเรีย